[[Fil:Salten Å ved Rye Bro.jpg|thumb|Salten Å ved Rye Bro]]
[[Fil:Salten Å ved Rye Bro set mod øst.jpg|thumb|Salten Å ved Rye Bro set mod øst]]
'''Salten Å''' er en ca. 25 km lang å, der løber ud i [[Gudenå]], mellem [[Mossø]] og [[Gudensø]], lidt sydvest for ''Emborg Bro''. Den ligger i [[Midtjylland]] i [[Silkeborg Kommune|Silkeborg]] og [[Skanderborg Kommune]]r.
{{Kortpositioner
 |Danmark2
 |label=Salten Å
 |billedtekst = Salten Å ligger i Midtjylland
 |bredde_grad=56|bredde_min=3
 |længde_grad=9|længde_min=30
 |position=right
 |marksize=5
 |width=180
 |float=left
}}
Åen har sit udspring i [[vandskel]]let på [[hede]]n [[Sepstrup Sande]] mellem [[Hjøllund]] og [[Sepstrup]]. Den løber mod sydøst, gennem [[Skærbæk Plantage]], forbi [[Ansø Mølle]], hvor den får tilført vand fra en række kildevæld i Ansø Enge, hvorefter den drejer i østlig retning, og på et stræk er en del af [[Naturfredning|fredningen]] ved [[Snabegård]] og [[Vrads Sande]]. Her modtager den vand fra [[Lystrup Å]], der kommer fra syd, fra [[Kulsø]], [[Kvinsø]] og [[Bryrup Langsø]]. Salten Å forsætter mod øst, med [[Velling Skov]] på sydsiden, til [[Katrinedal Mølle]], hvor den passerer [[Silkeborg]] – [[Nørre Snede]] landevejen. Den fortsætter mod øst og passerer på den nordre side [[indlandsklint]]en [[Salten Profilet]], hvorefter den passerer Silkeborg – [[Horsens]] vejen, og kort derefter løber ud i [[Salten Langsø]]. Fra Søens østende fortsætter den et kort stykke, før den løber ud i Gudenå.
Naturbeskyttelse